Στα προηγούμενα επεισόδια…
Έλεγα πως ήθελα να πάω στο Φιντς επειδή ήταν καλό κολέγιο.
Πάνω απ' όλα όμως ήθελα να είμαι κοντά του.
Να μας, λοιπόν.
Θα το κάνουμε για την υπόλοιπη ζωή μας.
-Εγκρίθηκε η φοίτηση μου στο εξωτερικό! -Παρίσι;
Ετοίμασες με τον αδερφό σου την ομιλία για την εκδήλωση;
Το μισό Κάζινς θα έρθει να δει τον κήπο της Σουζάνα.
Πήγα να πάρω την τήβεννο και δεν ήμουν στη λίστα. Δεν θα αποφοιτήσω.
Ξαναγυρνάμε ο ένας στον άλλον σαν να μην τελειώσαμε ποτέ.
Πήρα τη δουλειά στην κλινική.
-Έχεις ερωτευτεί ποτέ; -Μία φορά.
Και πώς την έλεγαν;
-Μπέλι. -Την κοπέλα του αδελφού σου;
Γεια, Τζερ. Άκου, δεν θα μπορέσω να έρθω στην εκδήλωση.
Ό,τι γίνεται στο Κάμπο μένει στο Κάμπο.
Το 'κανες με τη Λέισι Μπαρόν στις διακοπές;
-Αμάν! -Συνέβη όταν είχαμε χωρίσει.
Δεν σήμαινε τίποτα για μένα.
-Σημαίνει για μένα! -Σου ορκίζομαι!
Κατέστρεψες τα πάντα.
ΤΟ ΚΑΛΟΚΑΙΡΙ ΠΟΥ ΞΥΠΝΗΣΑ ΟΜΟΡΦΗ
Μπελς, πάμε για καφεδάκι;
Νόμιζα πως είπες ότι πρέπει να πάρεις τουλάχιστον Β στην Ηθική των ΜΜΕ,
αλλιώς την έβαψες.
Καλά. Είσαι ξενέρωτη.
Στάσου. Τι είν' αυτό;
"Σημαντική ενημέρωση πτήσης για Κάμπο"; Πότε θα πας στο Κάμπο;
Σου είπα ότι έκλεισα τελευταία στιγμή.
Αν ήταν να πας στο Μεξικό, θα το θυμόμουν.
Είναι οι τελευταίες διακοπές μου. Εσύ θα 'σαι στην Φιλαδέλφεια, οπότε…
Δεν είχαμε πει να βρεθούμε στο Κάζινς;
Νόμιζα πως ήθελες να 'σαι με τον μπαμπά σου.
Μη με κάνεις να νιώθω τύψεις. Τον είδα το Σαββατοκύριακο.
Συνέβη κάτι μεταξύ σας; Είσαι κάπως σκυθρωπός από τότε.
Χειρότερο απ' το να πάμε στον τάφο της μαμάς μου; Όχι.
Είναι άδικο αυτό. Φέρεσαι λίγο εγωιστικά τώρα.
Καλά, εντάξει. Μη με πρήζεις. Αν θες να έρθεις στο Κάμπο, έλα.
Δεν θέλω να χαλάσω την αντροπαρέα σας.
Δεν θα 'ναι μόνο αγόρια στην παρέα.
Θα 'χετε και κορίτσια, αλλά όχι τις κοπέλες σας.
Δεν ενδιαφέρομαι για διαγωνισμούς με βρεμένα μπλουζάκια
-ή ό,τι άλλο φαντάζεσαι. -Δεν είναι αυτό.
-Τότε, τι; -Τι σ' έπιασε τώρα;
Δεν μου 'χες πει καν ότι θα φύγεις.
Επειδή σιχαίνεσαι τις αδελφότητες.
Πότε το είπα αυτό;
Δεν χρειάζεται. Το νιώθω.
Συγγνώμη αν τελικά πατώσω στο διαγώνισμα.
Ή που θέλω να διασκεδάσω.
Συγγνώμη που δεν είμαι φύτουλας
να σπουδάζω Ιατρική σαν τον Κόνραντ.
Σε παρακαλώ, μην προβάλλεις το κόμπλεξ κατωτερότητάς σου πάνω μου.
Πώς σου 'ρθε αυτό τώρα;
Δεν το ξεκίνησα εγώ. Ίσως φταίει ο μπαμπάς σου.
Αν θεωρείς πως είμαι τόσο ανόητος κι εγωιστής,
γιατί είσαι μαζί μου; Ξέχνα το. Μη σου τρώω τον χρόνο.
Λες χαζομάρες τώρα.
Όλα όσα κάνω σου φαίνονται χαζά. Βαρέθηκα. Ας το λήξουμε.
-Σοβαρά μιλάς; -Ναι, σοβαρά.
-Εντάξει, αν νιώθεις έτσι… -Έτσι νιώθω.
-Εντάξει, τέλεια. Αντίο. -Αντίο.
Γύρισα σπίτι για τις διακοπές χωρίς να 'χουμε μιλήσει.
Πέρασαν πέντε μέρες, κι ακόμα να μου στείλει.
Αφού ούτε κι εσύ του έστειλες.
Εκείνος ξεκίνησε τον καβγά, όμως.
Έλα μαζί μου στη Νέα Υόρκη για λίγες μέρες.
Θα σκίσω στη συνέντευξη, και μετά θα βολτάρουμε.
-Έχω τις μαύρες μου. -Βγες απ' το Instagram.
Δεν έχω καταλάβει ακόμα τι παίχτηκε.
Για να δω.
-Λοιπόν, φεύγω! -Αντίο, μαμά.
Ο,ΤΙ ΓΙΝΕΤΑΙ ΣΤΟ ΚΑΜΠΟ
Πάντως, φαίνεται συντετριμμένος.
Ήξερα πως είχε στενοχωρηθεί για τους βαθμούς του…
Ξεκόλλα. Αν θες μάθεις τι τρέχει, ρώτα τον.
-Μα αυτός μου… -Πείτε τα αφού γυρίσει.
Τα αγόρια κρύβονται σαν τα σκυλάκια όταν κάνουν ζαβολιά.
Ακόμα κι ο καλύτερος γκόμενος, θα κάνει μια στραβή.
Ξέρεις ότι έχει τύψεις. Για τον Τζερ μιλάμε.
Είσαι το οξυγόνο του. Δεν αναπνέει χωρίς εσένα.
Είπα πως η Τέιλορ είχε δίκιο.
Έτσι, όταν γυρίσαμε στη Σχολή, πήγα να τον δω.
Δεν θα ερχόσουν να με βρεις;
Ξεκινάς καβγά, σηκώνεσαι και φεύγεις,
-και δεν έχω νέα σου για μια βδομάδα. -Είμαι μαλάκας.
Τα 'κανα σκατά. Όσο δεν πάει.
Όχι, εντάξει. Δεν πειράζει.
Όχι. Πειράζει.
Ήμουν χάλια και ξέσπασα επάνω σου.
Με συγχωρείς πολύ, Μπέλι.
Τσακωθήκαμε. Δεν ήρθε δα το τέλος του κόσμου.
Αυτό σημαίνει
ότι θέλεις να τα ξαναβρούμε;
Μα δεν χωρίσαμε ποτέ.
Μπέλι, όσο ήμουν στο Κάμπο,
νόμιζα…
Είχα την εντύπωση…
Κόντεψα να σε χάσω για μια σαχλαμάρα.
Ποτέ δεν θα με χάσεις.
Σου πήρα αυτό. Ήμουν στην παραλία και σε σκεφτόμουν.
Δεν ήξερα αν ήθελες να τα ξαναπούμε.
Είναι χαζό.
-Δεν είναι ανάγκη να το βάλεις. -Όχι. Μ' αρέσει.
Σ' αγαπώ.
Άντε από δω!
ΠΕΣ ΜΟΥ ΤΙ ΝΑ ΚΑΝΩ ΜΙΣΩ ΤΟΝ ΕΑΥΤΟ ΜΟΥ - ΣΥΓΓΝΩΜΗ
Ήρθε η Τέιλορ.
-Κοιμάμαι. -Έγινε.
Κοιμάται.
-Να της μιλήσω θέλω. -Άσ' τη να ξεκουραστεί.
Καλά. Της έφερα ένα μπουρίτο
με τραγανό μπέικον, που της αρέσει. Κοίτα να φάει κάτι.
Εντάξει. Αντίο.
Μπέλι, σου ορκίζομαι, δεν είχα ιδέα για τη Λέισι.
Θα τους σκότωνα και τους δύο για σένα.
Πάρε με, σε παρακαλώ.
-Μην πλησιάζεις άλλο. -Τέι…
-Θα σου κόψω τ' αχαμνά. -Πες μου πώς είναι.
Δεν ξέρω. Δεν μου μιλάει.
Η ερωμένη σου είναι στην αδελφότητά μου. Κι εγώ έχω τύψεις.
-Τέιλορ, άκουσέ με. -Ανέκαθεν σε υποστήριζα.
Ήμουν ο μεγαλύτερος οπαδός σου,
κι εσύ μου βγήκες γκομενάκιας!
-Θα τρελαθώ! -Δεν ήταν κέρατο. Είχαμε χωρίσει.
Όχι, μαλακίες. Δεν θα τη γλιτώσεις με τέτοιες τυπικότητες.
Είχατε χωρίσει για δύο δευτερόλεπτα.
Κι ύστερα πας και της παίρνεις ένα φτηνό βραχιόλι με κοχύλια.
Τι σαχλαμάρες είναι αυτές;
-Μιλάς εσύ για κέρατο; -Ορίστε;
Αυτό που άκουσες. Τι κάνει ο Ντέιβις κι η Μία;
Μην το γυρνάς σ' εμένα. Εσύ υποτίθεται πως ήσουν ο ιδανικός.
Υποτίθεται ότι της ήσουν άξιος. Αλλά απ' ό,τι φαίνεται, δεν ισχύει αυτό.
Σήκω φύγε.
ΣΤΙΒΕΝ
Εδώ Τέιλορ. Αφήστε μήνυμα.
Κάλεσε κι εσένα ο Άνταμ στη συνάντηση;
Ναι. Τι υπέροχη Κυριακή…
Να κάθεσαι στο βάθος όσο μιλάνε οι μεγάλοι.
Έλαβες το ντοσιέ που σου έστειλα την Παρασκευή;
-Ναι. -Άρα είδες ότι πρόκειται για τη StarcadeX;
Εννοείς την εταιρεία με τα βιντεοπαιχνίδια;
Φαντάστηκα πως είσαι γκέιμερ.
Κλασικός σπασίκλας.
Όχι, χαλάρωσε. Την ξέρω επειδή ήμουν προγραμματιστής.
Μηχανικός ΗΥ στο Πρίνστον.
-Θυμάσαι; -Ναι, πώς να το ξεχάσω;
Είναι στην υπογραφή των μέιλ σου.
Κάνε μου μια χάρη.
Διάβασε πρώτα το ντοσιέ, και μετά πάρε την κοπέλα σου.
Ναι, βασικά, χώρισα με την κοπέλα μου.
Αυτή ήταν η πρώην μου. Δηλαδή, η πρώην πρώην…
Θεέ μου, όχι. Σταμάτα αμέσως.
Μη μου λες τα προσωπικά σου.
Δεν έχω σκοπό να μπλέξω στα δράματά σου.
-Δεν με αφορούν. -Ναι.
Εντάξει. StarcadeX;
Τη λιγουρεύονται όλες οι επενδυτικές.
-Είναι σοβαρό το θέμα. -Έγινε. Εντάξει.
Ευχαριστώ.
ΠΑΜΕ ΓΙΑ ΦΑΓΗΤΟ;
Ξεκίνα απ' τη βιβλιοθήκη. Ένα βήμα τη φορά.
Όλα τελικά συνδέονται μ' αυτόν.
Δεν είναι απλώς το διάβασμα.
Πρέπει να παρατήσω και την καλοκαιρινή δουλειά μου,
αφού δεν γίνεται να πάω στο Κάζινς λόγω του Τζερεμάια.
Και να πω στη μάνα μου
ότι δεν θα πάω στην εκδήλωση για τη Σουζάνα
για τον ίδιο λόγο.
Μπορεί να μην ξαναπατήσω στο εξοχικό
εξαιτίας του Τζερεμάια!
Καλά, ξέχνα το "ένα βήμα τη φορά".
Όχι, δεν βρίσκω λύση, γιατί όλα…
Θεέ μου.
Όλα θα πάνε καλά.
Θα τα πούμε μετά τη μελέτη.
Το πρόβλημα δεν είναι μόνο η Λέισι. Βλέπω παντού τον Τζερεμάια.
Ακόμα κι όταν δεν είναι εκεί.
Περίμενε.
Όπου κι αν πάω, βλέπω κάτι που μου θυμίζει τις παλιές καλές μας εποχές.
Έτοιμος.
-Είσαι άσος. -Το έριξες καλά.
Καλύτερα δεν γινόταν.
Οπότε, πρέπει να φύγω από δω.
-Γεια. -Γεια σου, μαμά.
Στα γρήγορα: στείλε μου το πιστοποιητικό γεννήσεως
απόψε, αν γίνεται.
Γεια σου, κορούλα μου. Καλοσύνη σου που ρώτησες τι κάνω. Πώς είσαι εσύ;
Συγγνώμη. Πώς είσαι, μαμά;
Είμαι σ' ένα βαρετό συνέδριο.
Άρα μακριά από το πιστοποιητικό γεννήσεώς σου.
Τι το θες, αλήθεια;
Για το διαβατήριο. Εγκρίθηκε η φοίτησή μου στο Παρίσι.
Καταπληκτικά! Συγχαρητήρια, αγάπη μου!
Πώς το πήρε ο Τζερ;
Θα του λείψεις, αλλά σίγουρα χαίρεται.
Ναι.
-Πρέπει να κλείσω. -Εντάξει, φιλάκια.
Μπρο, πας πέρα δώθε. Κοίτα να…
χαλαρώσεις.
Δοκίμασε λίγο από το χόρτο μου. Θα σου κάνει καλό.
Έχασα τον πιο σημαντικό άνθρωπο στη ζωή μου.
Συγγνώμη που δεν μπορώ να ησυχάσω.
Λες να μην ξέρω από χωρισμούς;
Με είδες μετά τη Σον.
Τα είχατε για δυο δευτερόλεπτα, Ρέντμπερντ.
-Είχα τρυφερά αισθήματα. -Τα έκανα τελείως σκατά.
Φίλε, την πάω την κοπέλα σου, ειλικρινά.
Και σ' το λέω με αγάπη, αλλά είχατε χωρίσει.
Ήσουν τελείως στουπί, η Λέισι σού την έπεσε…
Δεν είναι δικαιολογία αυτό. Έπρεπε να ξηγηθώ με το που ήρθα.
Ναι. Ναι, μάλλον.
Η Μπέλι είναι το κέντρο του κόσμου μου από τότε που έχασα τη μαμά μου.
Είναι το παν για μένα.
Χάνοντάς τη, νιώθω…
σαν να χάνω το καλύτερο κομμάτι του εαυτού μου.
Πολύ γλυκό αυτό.
Πάλεψέ το, τότε.
Άσε τα λόγια. Δείξ' της έμπρακτη μεταμέλεια.
-Το κάνεις να ακούγεται εύκολο. -Δεν θα 'πρεπε να είναι.
Δεν το πιστεύω.
Το παίζει αφοσιωμένος, αλλά είναι σαν τους άλλους.
Αν έρθει στην εστία μας, δεν τη γλιτώνει.
-Μη χαμογελάς. -Κανένα πρόβλημα.
Κρίμα που δεν φεύγεις αύριο για το Παρίσι.
-Μήπως του φέρομαι σκληρά; -Κοίτα.
Αν πίστευε ειλικρινά ότι είχατε χωρίσει, τυπικά δεν θεωρείται κέρατο.
Αλλά επειδή δεν σου το 'πε,
πιστεύω πως είχε λερωμένη τη φωλιά του.
Επέλεξε να μη σου το πει. Αυτό είναι που δεν θα συγχωρούσα.
Μόνο που η Άνικα δεν ήξερε ότι κι εγώ είχα ένα μυστικό.
Πέρυσι, την επομένη των Χριστουγέννων,
η μητέρα μου ήταν σ' ένα ησυχαστήριο, ο Στίβεν σε φίλους,
κι ο Τζερ για σκι με τον μπαμπά του και τον Κόνραντ.
Σκέφτηκα, γιατί να μείνω σπίτι
ενώ θα μπορούσα να είμαι στο αγαπημένο μου μέρος;
Πήρα τ' αμάξι του Στίβεν και πήγα στο Κάζινς.
Αμάν!
Θεέ μου! Τι θα έκανε ο Κέβιν;
Τι θα έκανε ο Κέβιν; Εντάξει.
Στίβεν, άνοιξε. Εγώ είμαι.
Μπέλι.
Είσαι καλά;
Ναι, συγγνώμη. Με τύφλωσε λίγο το φλας.
-Δεν πειράζει. -Επόμενος!
Μπέλι. Σε παρακαλώ, μη φεύγεις.
Έκανα το μεγαλύτερο λάθος στη ζωή μου. Κάτσε να μιλήσουμε.
Θα σου πω τα πάντα.
Δεν θέλω να υπάρχουν μυστικά μεταξύ μας.
Εντάξει.
Πώς έγινε;
Ήμουν πολύ στενοχωρημένος. Είχα πιει.
Έτυχε να είναι εκεί.
Πόσες φορές;
Δύο.
-Τζερ, πώς μου το έκανες αυτό; -Μπέλι, σε παρακαλώ.
Ξέρω ότι δεν σου αξίζω.
Αλλά σ' αγαπώ όσο κανέναν άλλον.
Λιώνω βλέποντάς σε να πονάς.
-Μακάρι να μπορούσα να το πάρω πίσω. -Σταμάτα. Δεν γίνεται αυτό.
Μπέλι, σε παρακαλώ.
Λυπάμαι πολύ. Είσαι η μόνη μου αγάπη.
Κι εγώ τον αγαπώ και θέλω να τον συγχωρέσω.
Αλλά δεν ξέρω πώς.
Υποτίθεται ότι δεν θα με πλήγωνες ποτέ.
Και τελικά με έκανες σμπαράλια.
Λόρελ!
-Έλιοτ! -Γεια!
Γεια! Ωραία βιβλία κουβαλάς.
Ναι, διάβασα ήδη δυο φορές τη μετάφραση του Μονκρίφ, οπότε…
-Όπως όλοι. -Ναι.
Φέτος αποφάσισα
να διαβάσω το πρωτότυπο À la Recherche du Temps Perdu στα Γαλλικά.
Δώσ' του να καταλάβει. Ξέδωσε.
Θα μπορούσαμε να ξεκινήσουμε δική μας ομάδα ανάγνωσης
αν ενδιαφέρεσαι.
Δυστυχώς, η καθηγήτρια Παρκ παράτησε τα Γαλλικά στο Α' έτος των σπουδών της.
Τζον, τι γυρεύεις εδώ;
Έλεγα να τα πούμε.
Ιδιαιτέρως, καθηγήτρια.
Εντάξει.
Τα λέμε αργότερα, Έλιοτ;
Ναι, βέβαια.
Θα είμαι στο συμπόσιο για τον Φλομπέρ αν θέλεις να περάσεις.
-Εντάξει. Ωραία. -Εντάξει.
Τι ήταν αυτό;
Επιτρέπεται οι βοηθοί να φλερτάρουν καθηγήτριες;
Λέκτορας είναι, και ίσως τον φλέρταρα κι εγώ.
Χάρη τού έκανα, τότε.
Θα τον καταβρόχθιζες σε πέντε λεπτάκια.
Τι γυρεύει ένας καθηγητής Ιστορίας εδώ;
Ψάχνω για κοινά μαθήματα.
Ο κοσμήτοράς μας θέλει να ξανακάνουμε την Ιστορία σέξι.
Γι' αυτό ήρθες σε συνέδριο λογοτεχνίας;
Άσ' τα να πάνε.
Περάστε στην Αίθουσα Β για Λογοτεχνικά Σχήματα Παλαιοαγγλικής Επικής Ποίησης.
Ευχαριστώ.
-Ακούγεται… -Σκυλοβαρετό.
Ναι.
Εντάξει.
Αλλαγή σχεδίου. Πάμε κάπου να τα πιούμε. Κλέψε ανοιχτήρι.
-Δεν μπορώ. -Κάνε κι εσύ κάτι.
ΙΑΤΡΙΚΟ ΚΕΝΤΡΟ ΣΤΑΝΦΟΡΝΤ
Λοιπόν, καλώς ήρθατε στην πρώτη μέρα.
Ελπίζω μέχρι το τέλος του καλοκαιριού να 'χετε μείνει οι μισοί.
Αρκεί να μη με τσαντίζετε.
Λοιπόν, πρώτος ασθενής.
Ένα 15χρονο αγόρι εισήχθη μετά από επιληπτική κρίση.
Τι πιστεύετε ότι μπορεί να συμβαίνει;
Θα ξεκινήσω απ' τους πρωτοετείς μας. Τι λέτε;
-Μπορεί… -Λοιπόν…
Μπορεί να φταίνε οι ορμόνες. Είναι 15 ετών.
Αναρρώνει από γρίπη.
Ο πυρετός είναι η κοινή αιτία για τέτοια περιστατικά.
-Πολύ καλά. -Του έδωσαν αγωγή για ναυτία στα Επείγοντα
-κι αυτό αυξάνει τον κίνδυνο. -Καλή παρατήρηση.
Ενίοτε, η απάντηση είναι προφανής.
Ασφαλώς. Ευχαριστώ, δρ Ναμάζι. Θα το έχω υπόψη μου.
Εντάξει. Επόμενος ασθενής.
Θες να με σουτάρει από την πρώτη μέρα;
-Δεν κάνει τέτοια. -Καλά, αποδέχομαι την ήττα μου.
Θα επανορθώσω στον επόμενο.
Ξέρω ότι το γλείψιμο στη Ναμάζι είναι αντίδραση
στον έρωτα για την κοπέλα του αδερφού σου.
-Τι ήθελα και σου το 'πα; -Ψοφούσες να το πεις.
Τέλος πάντων.
Το ασφαλέστερο κρησφύγετο σε ακαδημαϊκό συνέδριο
είναι το γυμναστήριο. Ωραία!
Δώσ' μου το κινητό σου να πάρω τα παιδιά. Δεν έχω μπαταρία.
Το έχω στο δωμάτιο. Καλά είναι τα παιδιά. Κι εσύ είσαι ανάποδα.
Ναι, είμαι.
Τι κάνεις εκεί;
Ξεφορτώνομαι ένα βάρος.
Τι ήθελα και ρώτησα;
Παρόλο που ο γάμος μας πήγε κατά διαόλου,
καταλήξαμε να γίνουμε αρκετά καλοί γονείς.
Ναι, ισχύει.
Θεέ μου. Τώρα που το θυμήθηκα.
Με πήρε η Μπέλι σήμερα
και μου είπε ότι το άλλο εξάμηνο θα σπουδάζει στο Παρίσι.
Ξέρεις πώς έπιασε η γαλλική αστυνομία των Κουασιμόδο;
Έπεσε στην καμπούρα τους.
Έλεος, μην ξαναπείς αστείο.
Κάποτε σου άρεσαν.
Γελούσες τόσο, που η μπίρα σού έβγαινε από τη μύτη.
Γι' αυτό δεν κοιμήθηκες μαζί μου από το πρώτο ραντεβού;
Στα ψέματα γελούσα, κι είχα εξαρχής σκοπό να κοιμηθώ μαζί σου.
Αλήθεια;
Μου επιτρέπετε;
-Όχι, όλο δικό σου. -Πάμε να φύγουμε.
Ευχαριστώ.
Τι γυρεύεις εδώ;
Δεν απαντούσες στα μηνύματά μου.
Δίνω εξετάσεις. Έχω άγχος.
Τέι, είσαι καλά; Τι τρέχει;
Πεινάω.
Ωραία, πάμε να φάμε κάτι. Μπες μέσα.
Καλά.
Πού θες να πάμε;
Δεν ξέρω.
Τι;
Χώρισα με τη Μία.
Ελπίζω όχι για μένα.
Τι;
Συγγνώμη.
Νόμιζα πως θα χαιρόσουν που ήθελα να 'μαι μόνο μαζί σου.
Ύστερα από τις προάλλες που κοιμήθηκα σ' εσένα.
Στίβεν, κάνεις λάθος.
Σ' το ξαναείπα, αυτό που έχουμε είναι περιστασιακό.
Ποτέ δεν είναι "περιστασιακό" αυτό που έχουμε. Το ξέρεις.
-Θεέ μου. -Ας τα φτιάξουμε κανονικά
για να μην πληγώνουμε τους άλλους.
-Δεν ξέρουν για μας. -Δεν έχει σημασία. Δεν είναι σωστό.
Θέλω να κάνουμε καινούρια αρχή.
-Ελεύθεροι και καθαροί. -Το ξαναπροσπαθήσαμε.
-Ένα σωρό φορές. -Ήμασταν μικροί.
-Ποτέ δεν θα πετύχει. -Τέι, μόνο μ' εσένα
-θέλω να είμαι. -Θεέ μου.
-Νομίζω πως σ' αγαπώ. -Σταμάτα. Όχι!
-Δεν μπορώ να το κάνω αυτό. -Γιατί…
-Κάνε στην άκρη να βγω. -Τέιλορ, όχι.
Άκουσέ με, σε παρακαλώ.
-Μόνο αυτό ζητώ. -Άσε με να βγω!
Είμαστε στη μέση του δρόμου.
-Δεν μπορώ. -Δεν με νοιάζει. Θέλω να φύγω.
Κάνε στην άκρη να βγω από τ' αμάξι!
Καλά, εντάξει! Γαμώτο!
Ορίστε, κάνω στην άκρη. Εντάξει;
Τέιλορ, τι έπαθες;
Τέιλορ, σου είπα ότι δεν θέλω…
Θεέ μου!
-Τέιλορ! -Γεια.
Λυπάμαι πολύ.
Τι έγινε; Ήσασταν μαζί; Χτύπησες;
-Τι συνέβη; -Δεν ήμουν μέσα στο αμάξι.
-Εντάξει. -Τσακωνόμασταν.
Βγήκα απ' το αμάξι, κι αυτός έκανε στροφή.
Εντάξει.
Τι;
-Τι; Ησύχασε. Τι έγινε; -Εγώ φταίω.
Όχι, δεν φταις εσύ.
Κι όμως.
Είστε για τον Στίβεν Κόνκλιν;
Ναι. Είναι καλά;
Οι ακτινογραφίες δείχνουν σπασμένο πλευρό και εγκεφαλική θλάση.
-Εγκεφαλική θλάση; -Κάκωση στον εγκέφαλο.
Θα δούμε αν είναι σοβαρό αφού ξεπρηστεί.
Ως τότε, θα τον έχουμε σε νάρκωση.
Θα πρέπει να περιμένουμε, λοιπόν;
Πρέπει να συμπληρωθούν κάποια έγγραφα
και να οριστεί προσωρινός κηδεμόνας του.
-Θα μπορούσατε εσείς; -Είμαι αδερφή του.
Μου κάνει.
Τι αποφάσεις θα πρέπει να λαμβάνω ως…
Το λέει στα έγγραφα.
Θα ξαναπροσπαθήσω να πάρω τους δικούς μου. Δεν τους έβρισκα.
-Άσε να τους πάρω εγώ. -Εντάξει.
Δεν ξέρω τι ασφάλεια έχει,
επαγγελματική ή των γονιών μας!
Πού να ξέρω την ομάδα αίματός του;
Θυμάμαι που ο Στίβεν περηφανευόταν ότι είναι καθολικός δότης.
Σιγά μη δεν περηφανευόταν.
-Εντάξει. Μηδέν αρνητικό είναι. -Μηδέν αρνητικό.
Εντάξει.
-Θα ξαναπάρω τους γονείς σου. -Εντάξει.
Καλύτερα να το πω και σε μερικούς ακόμα.
Θες να πάρω τον Τζερ;
Δεν ξέρω. Πριν μία ώρα, τον σκεφτόμουν κι ήθελα να ξεράσω.
Και τώρα… Εύχομαι να ήταν εδώ.
Ξέρω.
Θα έλεγε κάτι για να νιώσω καλύτερα.
Θα πάρω τη θέση του σήμερα.
-Εντάξει. -Θα βρω τους γονείς σου.
Θα πάρω και τον Τζερ. Εντάξει;
Συμπλήρωσε τα έγγραφα, κι άσε τ' άλλα επάνω μου.
-Θα τα βγάλω πέρα. -Ευχαριστώ.
Μπορείς να πάρεις και τον Κόνραντ;
Για να βγάλω μια άκρη μ' αυτά τα ιατρικά.
Εντάξει. Θα πάρω και τον Κόνραντ.
-Έρχομαι με την πρώτη πτήση. -Δεν χρειάζεται.
Η Λόρελ κι ο Τζον θα 'ναι εδώ ως τότε.
Εντάξει. Πες μου τι ακριβώς είπε ο γιατρός.
Είναι λίγο μαλάκας. Μας ξεπέταξε.
Ζητήσαμε ενημέρωση, αλλά…
Ίσως μπορώ να βοηθήσω. Πού τον έχουν;
Είμαστε στο Γενικό Νοσοκομείο Πρόβιντενς. Πώς θα καταφέρεις να…
Θα βρω έναν τρόπο.
Θα χρειαστεί να κάνω κάτι.
Πώς είναι η Μπέλι;
-Καλά είναι. -Ναι; Εντάξει.
-Ναι. -Ναι, ωραία.
Εντάξει.
-Κρατάτε με ενήμερο, εντάξει; -Έγινε.
Εντάξει.
Δρ Ναμάζι. Με συγχωρείτε.
Τι έγινε;
Ένας φίλος μου είχε τροχαίο ατύχημα.
Πολύ στενός μου φίλος, σαν συγγενής.
Είναι στο Γενικό Νοσοκομείο Πρόβιντενς.
Μήπως γνωρίζετε κάποιον στη Νευρολογική εκεί;
Η διευθύντρια είναι φίλη φίλης.
Τον λένε Στίβεν Κόνκλιν.
Μήπως θα μπορούσατε να κάνετε κάποιο τηλεφώνημα;
-Θα το δω. -Ευχαριστώ.
Θέλεις να σου δώσω ρεπό;
Όχι, δεν χρειάζεται.
Εντάξει.
Ναι, εντάξει.
ΓΕΝΙΚΟ ΝΟΣΟΚΟΜΕΙΟ ΠΡΟΒΙΝΤΕΝΣ
Ο Τζερ είναι στο λόμπι.
Ναι, το ξέρω.
Σε περίπτωση που τον χρειαστούμε.
Δεν σκοπεύει να 'ρθει να σου μιλήσει.
Τι γλυκός! Γιατί να 'ναι τόσο γλυκός;
Να του στείλω μήνυμα;
ΘΑ ΓΙΝΕΙ ΚΑΛΑ Ο ΣΤΙΒΕΝ;
Η Ίζαμπελ Κόνκλιν;
Ναι.
Δρ Τζουν Κουάν, διευθύντρια Νευρολογικής.
-Θ' αναλάβω τον αδερφό σας. -Δηλαδή, επιδεινώθηκε;
Όχι, απλώς μεσολάβησε κάποιος γνωστός σας.
Μου τηλεφώνησαν από το Στάνφορντ.
Ο Στίβεν είναι υπό νάρκωση.
Η κατάστασή του είναι σταθερή. Θα κάνει αξονική. Τον είδατε;
Θα σας πάω, τότε.
Επιτρέπονται δύο επισκέπτες, συγγενείς μόνο.
Υποθέτω ότι η δεσποινίδα είναι η άλλη αδερφή του Στίβεν. Ακολουθήστε με.
-Κανένα νέο για τον φίλο σου; -Όχι.
Σίγουρα δεν θες να πας εκεί;
Να πάω να κάνω τι;
Δεν είμαι γιατρός ακόμα.
Άσε που δεν πολυμιλάμε πια.
Όχι κινητά.
Ναι.
Πώς πήγαν οι αιμοληψίες;
-Καλά. -Ωραία.
Αυτό έχει γραφτεί λάθος.
Δικό μου είναι. Λάθος μου.
-Θα έβαζες σε κίνδυνο τον ασθενή. -Θα το διορθώσω αμέσως.
Σου πρότεινα να πας στο σπίτι.
-Δεν θα ξανασυμβεί. -Σωστά.
Τελείωσες εδώ. Δεν είσαι ακόμα έτοιμος.
Με απολύετε για ένα λάθος; Δρ Ναμάζι, σας παρακαλώ…
Έτσι το βλέπεις εσύ.
Μέχρι να μάθεις τα όριά σου,
είσαι επικίνδυνος. Κι εγώ φέρω την ευθύνη.
-Δρ Ναμάζι, εγώ… -Όχι.
Ξανακάνε αίτηση του χρόνου.
Στίβεν, να σου πω ένα μυστικό;
Δεν έχω αγαπήσει άλλον όπως εσένα.
Ξέρεις πόσο τρομακτικό είναι αυτό;
Ξέρω ότι φέρομαι λες και δεν νοιάζομαι, αλλά νοιάζομαι πάρα πολύ.
Φοβάμαι ότι είναι θέμα χρόνου να έρθεις να μου πεις
ότι σου πέφτω λίγη.
Με το γνωστό στιλάκι σου, "Βασικά, μου πέφτεις λίγη".
Έτσι, σκέφτηκα ότι αν σε απομάκρυνα,
προσποιούμενη ότι δεν ενδιαφέρομαι,
δεν θα με πλήγωνες.
Και δεν ξέρω πώς να πάψω να το κάνω αυτό.
Την πρώτη φορά που τα φτιάξαμε,
θυμάσαι που μου είπες ότι…
Μου είπες ότι θα έκανες το παν για τη σχέση μας.
Δεν φαντάζεσαι πόσο ήθελα να σε πιστέψω.
Έχω καλά νέα. Η αξονική είναι καθαρή.
"Η αξονική είναι καθαρή". Τι θα πει αυτό;
Υποχώρησε το πρήξιμο στον εγκέφαλο.
Θ' αρχίσουμε να του μειώνουμε τα ηρεμιστικά.
Θ' αργήσει να ξυπνήσει.
Θα σας πούμε πότε να τον δείτε.
Ευχαριστούμε.
-Είναι καλά. Θα γίνει καλά. -Φοβήθηκα πολύ.
Λυπάμαι που σε βάρυνα μ' αυτό.
Ξέρω ότι δεν θες να τα ξαναφτιάξουμε.
Όχι, κακώς σε επέκρινα.
Είχες δίκιο. Ήμουν στην κοσμάρα μου.
Ήθελα τον Στίβεν, αλλά κρατούσα και τον Ντέιβις
λόγω συναισθηματικής ανασφάλειας. Είμαι κακόψυχη και εγωίστρια.
Κι όταν ο Στίβεν έκανε το σωστό,
εγώ φρίκαρα. Όλο αυτό…
μ' έκανε να καταλάβω ότι παρόλο που φοβάμαι…
Τρέμω στη σκέψη μην ξαναχάσω τον Στίβεν, αλλά κυρίως τι θα γίνει αν δεν προσπαθήσω.
Θα τα χαλάσω με τον Ντέιβις.
Ό,τι κι αν αποφασίσεις, θα 'μαι στο πλάι σου.
Πόσο χάλια είναι η μούρη μου; Βλέπομαι;
-Δεν θα σου πω ψέματα. -Τόσο χάλια;
Γύρνα σπίτι, φάε κάτι.
Κάνε ντους.
Άκουσες τη γιατρό.
Θ' αργήσει να ξυπνήσει.
Ευχαριστώ, μωρό μου.
Περίμενε.
Αν θες να τα ξαναφτιάξεις με τον Τζερεμάια, κάν' το.
-Δεν είπα ότι… -Κάν' τον να σε παρακαλέσει,
αλλά μην πετάξεις στα σκουπίδια
ό,τι είχατε αυτήν την τετραετία.
Όχι αν το θες ακόμα.
Εντάξει.
Λορ.
Πρέπει να σηκωθούμε.
Σιωπή.
Δεν είσαι του ξυπνήματος ακόμα;
Στέγνωσαν τα μάτια μου.
Μου δίνεις λίγο υγρό για τους φακούς σου;
Ναι.
Ω, Θεέ μου!
Τζον, έλα δω!
-Θεέ μου, μαμά πού ήσουν; -Τι τρέχει;
Τώρα είδα τα μηνύματά σου.
Τι έγινε; Ο Στίβεν είχε ατύχημα; Είναι καλά;
Θα γίνει καλά.
Προσπαθούσα να μείνω ψύχραιμη, αλλά φοβόμουν πολύ.
Φασολάκι… Κάτσε.
Δεν μπορώ να φανταστώ πόσο θα τρόμαξες.
Χίλια συγγνώμη. Είσαι μόνη σου εκεί;
Όχι. Είναι εδώ η Τέιλορ και με στηρίζει.
Είναι κι ο Τζερ. Έμεινε εδώ το βράδυ.
Μαμά, κόντεψα να τρελαθώ.
Αγάπη μου, θα έρθω όσο πιο γρήγορα μπορώ.
Θα βρω και τον πατέρα σου να του το πω.
Σ' αγαπώ πολύ, Μπέλι.
Κι εγώ, μαμά.
Ο Στίβεν είχε ατύχημα;
-Είναι εντάξει. Θα γίνει καλά. -Εντάξει.
Αλλά δεν μας έβρισκε η Μπέλι και…
-Εντάξει. -Να 'σαι στο λόμπι σε πέντε λεπτά.
ΚΑΝΕΝΑ ΝΕΟ ΓΙΑ ΤΟΝ ΣΤΙΒΕΝ;
Είχαμε ψιλοχαθεί τα τελευταία χρόνια.
Είχαμε να βρεθούμε οι δυο μας από…
Γεια.
…εκείνη τη μέρα στο μοτέλ.
-Γεια. -Γεια.
Τι τη θέλεις τη μασιά;
-Σε πέρασα για κλέφτη. -Αλίμονο.
Πού είναι ο Τζερ;
Πάει στο Σαμονί με τον μπαμπά σου.
Σωστά.
Δεν ήταν να πας κι εσύ μαζί;
Καθυστέρησε η πτήση μου λόγω του καιρού.
Ίσως μπορέσω να πετάξω στις 28.
Τι κάνεις εσύ εδώ;
Η μαμά μου είναι σε ησυχαστήριο κι ο μπαμπάς στη Νέα Υόρκη.
Ήμουν μόνη μου στο σπίτι, οπότε…
Έχεις πασαλειφθεί με σοκολάτα.
-Όχι. -Τι έκανες;
-Βούτηξες μέσα το κεφάλι; -Πάψε!
Κρυώνεις; Ν' ανάψω φωτιά.
Μάλλον είναι λίγο αργά για φωτιά.
Πάω κατευθείαν για ύπνο.
Καλά Χριστούγεννα, Μπέλι.
Χάρηκα που σε είδα.
Παρομοίως.
Το επόμενο πρωί, με το που ξύπνησα,
είχα το προαίσθημα ότι είχε ήδη φύγει.
Είσαι καλά;
Όχι, παράτα με.
-Χτύπησες; Μπορείς να κουνηθείς; -Νόμιζα πως είχες φύγει.
Όχι. Ακόμα εδώ.
-Κάτσε να σε σηκώσω. -Όχι.
-Δώσ' μου ένα λεπτάκι. -Εντάξει.
Από το ένα ως το δέκα, πόσο πολύ πονάει;
Έντεκα.
-Σαν μωρό κάνεις όταν πονάς. -Ψέματα.
Έκανες άσχημη τούμπα.
Σαν τα ζωάκια στα κινούμενα σχέδια που πατάνε μπανανόφλουδα.
Με είπες ζωάκι;
Θα σε σηκώσω και θα σε πάω στον καναπέ.
Όχι, απλώς…
Είμαι πολύ βαριά.
-Άσε με εδώ. -Εντάξει.
Δεν είμαι μπρατσαράς σαν τον Τζερ, αλλά μπορώ να σε σηκώσω, Μπέλι.
Έτοιμη;
-Εμπρός, έλα. -Εντάξει.
Μια χαρούλα. Έτοιμη;
Πρόσεχε τα πόδια σου.
-Μια χαρούλα. -Ναι.
Τότε μου ήρθε ξαφνικά.
Ένα κομμάτι μου θα σ' αγαπάει πάντα.
Περάσαμε μαζί τη μέρα μας, αλλά όχι "μαζί".
Τζορτζ Μπέιλι, τι προσπαθείς να κάνεις; Να μου κλέψεις το κορίτσι;
Τι εννοείς;
"Οξύθυμος ή έντονος στη γεύση". Α, κενό, κενό, Σ;
Αψύς.
Αψύς;
Λούις, αυτό είναι το ξεκίνημα μιας υπέροχης φιλίας.
Πιο πολύ ταιριάζει με τον Λάζλο.
Τι λες; Ο Ρικ κι η Ίλσα είναι πλασμένοι ο ένας για τον άλλον.
Το ρομάντζο τους δεν είναι τίποτα
μπροστά σε όσα έκανε ο Λάζλο για την Αντίσταση.
Ω, Θεέ μου… Τι;
Πάω να βάλω κι άλλα ξύλα.
Παραείσαι νέος για τόσο κυνισμό.
Ναι, καλά.
-Μπέλι. -Γεια.
Μπέλι, γεια. Συγγνώμη, έχει χάλια σήμα εδώ.
Έχω ψοφήσει απ' το κρύο. Εσύ τι κάνεις;
Βασικά, είμαι στο Κάζινς.
Ένιωθα απίστευτη μοναξιά, και ήρθα.
Ωραία. Πήρες και την Τέιλορ;
Όχι, μόνη μου ήρθα.
Μακάρι να 'σουν εδώ μαζί μου.
Άλλαξε η πτήση του Κόνραντ λόγω καιρού,
κι έχω ξεμείνει με τον μπαμπά.
Ναι, αυτός…
-Τι; -Εμπρός;
-Μπέλι, μ' ακούς; -Τζερ, εγώ…
Δεν ακούω τι μου λες.
Ξέχνα το.
Τι;
Θα σε ξαναπάρω αύριο, εντάξει; Αντίο, Μπελς.
Εντάξει. Σ' αγαπάω.
Θα έλεγα στον Τζερ ότι είσαι εδώ. Είναι…
Μη στενοχωριέσαι.
Δεν είπα ποτέ στον Τζερεμάια ότι ήταν εκεί κι ο Κόνραντ.
Δεν υπήρχε λόγος.
Δεν έγινε τίποτα με τον Κόνραντ. Ποτέ δεν θα γινόταν.
Το επόμενο πρωί, ο Κόνραντ είχε φύγει.
Έφυγε όπως το περίμενα.
Χωρίς αντίο. Χάθηκε σαν φάντασμα.
ΚΑΛΑ ΧΡΙΣΤΟΥΓΕΝΝΑ, ΜΠΕΛΙ ΧΑΡΗΚΑ ΠΟΥ ΣΕ ΕΙΔΑ
Κόνραντ Φίσερ. Το φάντασμα των παλιών Χριστουγέννων.
12. ΜΥΘΙΣΤΟΡΗΜΑ ΤΗΣ ΤΖΕΝΙ ΧΑΝ "Υ.Γ. … Σ' ΑΓΑΠΩ"
ΑΚΟΜΑ
ΝΑ ΦΑΝΤΑΣΤΩ ΟΤΙ ΕΣΥ ΕΙΣΑΙ Ο ΓΝΩΣΤΟΣ ΠΟΥ ΜΕΣΟΛΑΒΗΣΕ ΑΠΟ ΤΟ ΣΤΑΝΦΟΡΝΤ;
ΕΥΧΑΡΙΣΤΩ. ΞΥΠΝΗΣΕ. ΕΙΜΑΣΤΕ ΚΑΛΑ.
Μπες.
-Γεια. -Θα βγάλεις τα παπούτσια σου;
Δεν θα καθίσω. Ήρθα για λίγο και…
Για να μου την πεις που απολύθηκα;
Όχι, χαζέ. Για να δω τι κάνει ο φίλος σου.
Θα γίνει καλά. Ευχαριστώ.
Χαίρομαι.
Αυτός είναι για σένα.
Ευχαριστώ.
Παρακαλώ.
Κοίτα…
Σχετικά με χθες…
-Η Ναμάζι είναι σκληρή γυναίκα. -Καλά είμαι.
Ωραία. Αυτό είναι…
Ήθελα να πω ότι εν μέρει έχει δίκιο.
Ξέρεις ότι μιλάω πάντα έξω απ' τα δόντια.
Η αλήθεια είναι ότι είσαι πανέξυπνος, προφανώς,
αλλά παραμελείς τα συναισθήματά σου.
Ορίστε;
Όσο κι αν τ' απαρνείσαι,
δεν πρόκειται να φύγουν.
Αν δεν τα αντικρίσεις κατάμουτρα, θα σε ποδοπατήσουν, όχι το αντίστροφο.
Δεν μου 'πες ούτε "γεια".
Γεια.
Στίβεν, έτοιμος για επισκεπτήριο;
-Ναι. -Ξύπνησες!
Εντάξει.
-Προσοχή στα πλευρά του. -Ήρεμα.
Όχι, σπάσε μου κι άλλο ένα.
Ένα ραγισματάκι είναι, φλώρε.
Πώς είναι η μαμά κι ο μπαμπάς; Πού είναι;
-Έρχονται. -Γεια.
Γεια.
Σας αφήνω να τα πείτε. Χαίρομαι που είσαι ζωντανός.
Τους κατατρόμαξες όλους, το ξέρεις;
Η Μπέλι τα 'παιξε.
Εγώ ήξερα βέβαια ότι σ' αρέσουν τα μελό.
Σε κώμα ήμουν.
Ναι, σε τεχνητό.
Στίβεν, αστειεύομαι. Κι εγώ ανησύχησα πολύ.
Ναι. Σκεφτόμουν πολύ
αυτό που είπες απ' όταν ξύπνησα.
-Πριν το ατύχημα. -Κι εγώ.
Και είχες δίκιο.
Δεν έχουμε μέλλον.
Τι;
Αν δεν συναντιόμασταν τυχαία στη Νέα Υόρκη,
θα είχαμε συνεχίσει κανονικά τη ζωή μας.
Ας πούμε ότι δεν βρεθήκαμε, λοιπόν.
Ποτέ μου δεν μπορούσα να σκεφτώ καθαρά για σένα, Τέι.
Δεν μπορούσα να σ' αφήσω.
Ξέρεις ότι μ' αρέσουν τα δύσκολα, όμως…
Αυτό με ταρακούνησε.
Είχες δίκιο. Δεν έχουμε μέλλον οι δυο μας.
Ωραία. Άρα συμφωνούμε.
-Ναι, επιτέλους. -Πάω να βρω την Μπέλι.
Οι πρώτοι έρωτες είναι σημαντικοί. Για μένα, ήταν ο Κόνραντ.
Θα τον σκέφτομαι νοσταλγικά σ' όλη μου τη ζωή.
Όπως το πρώτο σου κατοικίδιο, το πρώτο σου αμάξι.
Τα ύστατα όμως είναι που μετράνε.
Ο Στίβεν θα γίνει καλά.
Δόξα τω Θεώ.
Πάμε να πάρουμε λίγο αέρα;
Ναι, θα το 'θελα.
Ήμουν… Είμαι πολύ θυμωμένη μαζί σου.
Με όλο σου το δίκιο.
Συγγνώμη γι' αυτό που έκανα και που δεν το 'πα νωρίτερα.
Συγγνώμη που το έμαθες με τον χειρότερο δυνατό τρόπο.
Ξέρω πως θέλει πολλή δουλειά για ν' αρχίσεις να με εμπιστεύεσαι ξανά,
αλλά είμαι πρόθυμος να κάνω ό,τι χρειαστεί, αν μ' αφήσεις.
Κι εγώ λυπάμαι.
Λυπάσαι για τι;
Λυπάμαι για όλα όσα οδήγησαν στον καβγά μας και στο Κάμπο.
Καταλαβαίνω γιατί νόμισες πως είχαμε χωρίσει.
Αλήθεια;
Ναι, αλλά…
Δεν καταλαβαίνω πώς προχώρησες παρακάτω τόσο εύκολα.
Εγώ σερνόμουν.
Πώς είχες τη διάθεση να κάνεις σεξ με κάποια;
Όχι, Μπέλι. Κι εγώ ήμουν χάλια όλη τη βδομάδα.
Το μυαλό μου ήταν αλλού όταν εγώ κι η Λέισι…
κάναμε σεξ.
Μετά κάθισα στο ντους κι έκλαιγα ούτε κι εγώ δεν θυμάμαι πόσο.
Σκεφτόμουν πως δεν σου άξιζα μετά απ' αυτό.
Ίσως δεν θα 'πρεπε ν' αφήσουμε ένα λάθος να σβήσει τόσα χρόνια.
Αν πιστεύουμε κι οι δυο ότι αυτό που έχουμε υπερβαίνει τα λάθη μας,
ίσως μπορούμε να κάνουμε μια νέα αρχή.
Το θέλω, Μπελς. Το θέλω πολύ.
Μη με ξαναπληγώσεις έτσι.
Ορκίζομαι.
Σου ορκίζομαι.
Δεν θέλω να τα ξανασκατώσω.
Δεν πρόκειται.
Μετά τον Στίβεν, το κατάλαβα.
Η ζωή είναι πολύ σύντομη για να μην την περνάς μ' αυτόν που αγαπάς.
Θέλω να είμαστε μαζί για πάντα.
Δεν φαντάζομαι τη ζωή μου χωρίς εσένα.
Ούτε κι εγώ.
Μπέλι, πάντα οι δυο μας ήμασταν σ' αυτήν την ιστορία. Εγώ κι εσύ. Κανείς άλλος.
Τι σκέφτεσαι;
Το μέλλον. Μια τρέλα.
Τι είναι; Πες μου.
-Θα 'θελες… -Ναι.
Δεν ξέρεις καν τι πρόκειται να πω.
Δοκίμασέ με.
Ίζαμπελ Κόνκλιν,
θες να παντρευτούμε;
Ναι! Ναι, θέλω!
Σ' αγαπώ.
Κι εγώ σ' αγαπώ.
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΤΖΕΝΙ ΧΑΝ
Υποτιτλισμός: Φίλιππος Ηρακλειώτης
Επιμέλεια Σταυρούλα Σοκόλη λειώτης